open-index/open-wikipedia-markdown huggingface dataset:
Oops!… I Did It Again (երգ)

«**Oops!… I Did It Again**», ամերիկացի երգչուհի Բրիթնի Սփիրսի առաջին սինգլը իր երկրորդ՝ *[[Oops!… I Did It Again (ալբոմ)|Oops!… I Did It Again]]* ստուդիական ձայնասկավառակից, որը թողակվել է 2000 թվականի մարտի 27-ին Jive Records լեյբլում։ Երգը ստացել է գլխավորապես դրական կարծիքներ երկաժշտական քննադատների կողմից և առաջադրվել է «Գրեմի» 43-րդ մրցանակաբաշխությանը «Կնոջ լավագույն փոփ վոկալ կատարում» անվանակարգում։ 2005 թվականին երգի համար ձայնագրվել է քավեր տարբերակ Children of Bodom մետալ խմբի կողմից։

Երգում քնարականորեն խոսվում է կնոջ մասին, որը դիտարկում է սերը որպես խաղ՝ մանիպուլացնելով սիրելիի զգացմունքները։ Տեսահոլովակի երկխոսությունը հղում է կատարում «Տիտանիկ» ֆիլմին։

## Մրցանակներ

## Ստեղծագործությունների ցանկ և սինգլի այլ տարբերակներ

;U.K. CD single (9250542)
(վաճառքի է՝ 2 մայիսի 2000)
# «Oops!… I Did It Again» (Main Version) — 3:30
# «Deep in My Heart» (Main Version) — 3:34
# «From the Bottom of My Broken Heart» (Ospina’s Millennium Funk Mix) — 3:29

;U.K. Cassette single (9250544)
(վաճառքի է՝ 2 մայիսի 2000)
# «Oops!… I Did It Again» (Main Version) — 3:30
# «Oops!… I Did It Again» (Instrumental) — 3:29
# «From the Bottom of My Broken Heart» (Ospina’s Millennium Funk Mix) — 3:29

;European/Australian CD maxi single (9250552)
(վաճառքի է՝ 24 ապրիլի 2000)
# «Oops!… I Did It Again» (Main Version) — 3:30
# «Oops!… I Did It Again» (Instrumental) — 3:29
# «From the Bottom of My Broken Heart» (Ospina’s Millennium Funk Mix) — 3:29
# «Deep in My Heart» (Main Version) — 3:34

;European CD single (9250559)
(վաճառքի է՝ 24 ապրիլի 2000)
# «Oops!… I Did It Again» (Main Version) — 3:30
# «Oops!… I Did It Again» (Instrumental) — 3:29
# «Deep in My Heart» (Main Version) — 3:34
# «From the Bottom of My Broken Heart» (Ospina’s Millennium Funk Mix) — 3:29

;European Remixes CD Limited Edition (9250792)
(վաճառքի է՝ 26 հունիսի 2000)
# «Oops!… I Did It Again» (Main Version) — 3:30
# «Oops!… I Did It Again» (Rodney Jerkins Remix) — 3:07
# «Oops!… I Did It Again» (Ospina’s Crossover Mix) — 3:15
# «Oops!… I Did It Again» (Riprock 'N' Alex G. Oops! We Remixed Again! Radio Mix) — 3:54
# «Oops!… I Did It Again» (Ospina’s Deep Club Mix) — 6:05
# «Oops!… I Did It Again» (Riprock 'N' Alex G. Oops! We Remixed Again! Club Mix) — 4:52
# «Oops!… I Did It Again» (Ospina’s Instrumental Dub) — 6:05

;The Singles Collection'''
# «Oops!… I Did It Again» (Main Version) — 3:30
# «Deep in My Heart» (Main Version) — 3:34

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Ծանոթագրություններ

## Արտաքին հղումներ
* Բրիթնի Սփիրսի պաշտոնական կայք

Կատեգորիա:UK Singles Chart գլխավորած սինգլներ
Կատեգորիա:Բրիթնի Սփիրսի երգեր
I Just Called to Say I Love You

**«I Just Called to Say I Love You»**, Սթիվի Ուանդերի երգը, որը թողարկվել է 1984 թվականին և գլխավորել ԱՄՆ-ի, Մեծ Բրիտանիայի և շատ այլ երկրների հիթ-շքերթները, ստացել է երաժշտական «Օսկար»։

Երգը դարձել է ռեժիսոր Ջին Ուայլդերի «Կարմրազգեստ կինը» ֆիլմի հիմնական թեման, Սթիվի Ուանդերի երկու այլ երգերի հետ գլխավորել է ԱՄՆ-ի ''Billboard'' Hot 100 հիթ-շքերթը երեք շաբաթ՝ 1984 թվականի հոկտեմբերի 13-ից։ Այն նաև եղել է Սթիվիի երգերից միակը, որը դարձել է № 1 երգ Անգլիայում և 6 շաբաթ մնացել է առաջին հորիզոնականում։ Այն հաղթել է «Ոսկե գլոբուս» և «Օսկար» մրցանակ լավագույն երգի համար ֆիլմում։

1985 թվականին Քարել Գոթը ձայնագրել է այս երգի *«To byl vám den»* տարբերակը՝ *«Muzika»* ալբոմի կազմում։

## Դիրքը հիթ-շքերթներում

## Ծանոթագրություններ

## Արտաքին հղումներ
* I Just Called to Say I Love You (www.steviewonder.org.uk)
* 

Կատեգորիա:1984 սինգլներ
Կատեգորիա:Billboard Hot 100 գլխավորած սինգլներ
Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Կատեգորիա:Սթիվի Ուանդերի երգեր
Ավգուստո Բատալիա

**Ավգուստո Մարտին Բատալիա Բարգա** (, ), արգենտինացի ֆուտբոլիստ, դարպասապահ։ Հանդես է գալիս արգենտինական «Ռիվեր Փլեյթ»-ի և Արգենտինայի երիտասարդական հավաքականի կազմում։

## Ակումբային կարիերա
Բատալիան իր ֆուտբոլային կարիերան սկսել է արգենտինական «Ռիվեր Փլեյթ»-ի կազմում։

2012-2014 թվականներին Բատալիան հանդես է եկել թիմի երիտասարդական կազմում։ 2014 թվականից սկսած Ավգուստո Բատալիան հանդես է գալիս թիմի հիմնական կազմում։

## Միջազգային կարիերա
Արգենտինայի երիտասարդական հավաքականի կազմում Ավգուստոն իր դեբյուտը նշել է Հարավային Ամերիկայի գավաթի 2015 թվականի խաղարկությունում։ Նա եղել է հավաքականի հիմնական դարպասապահը, և իր խաղով տպավորել է իսպանական «Ռեալ Մադրիդին»։

## Ծանոթագրություններ

## Արտաքին հղումներ
* 

Կատեգորիա:Արգենտինացի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Արգենտինայի հավաքականի ֆուտբոլիստներ
Կատեգորիա:Ռիվեր Փլեյթի ֆուտբոլիստներ
Տատիկը և երեք թագավորները

***Տատիկը և երեք թագավորները***, մանկական պատկերազարդ գիրք։ Հեղինակը Ռութ Ռոբինսն է, պատկերազարդել է Նիկոլաս Սիդյակովը, հրատարակվել է Փերնըսուս հրատարակչության կողմից 1960 թվականին։ Սիդյակովը շահել է ամենամյա մեդալ՝ որպես երեխաների համար նախատեսված  ամերիկյան պատկերազարդ գրքերի տարվա ամենակարկառուն ներկայացուցիչ։

Փերնըսուսը փոքր հրատարակչություն էր Կալիֆոռնիայի Բերկլի քաղաքում, հիմնադրվել է 1957 թվականին գրող-պատկերազարդող Ռութ Ռոբինսնի ամուսնու՝ Հերման Շեյնի կողմից։ Սիդյակովը նկարազարդել է ընկերության առաջին գրքերից մեկը։ Հաջորդ մի քանի տարիների ընթացքում հրատարակչությունը հրատարակել է առնվազն երեք պատկերազարդ գրքեր, որոնք ստեղծվել են Սիդյակովի և գրող Ռութ Ռոբինսի կողմից։

*Տատիկը և  երեք թագավորները*  ռուսական ժողովրդական հեքիաթ է մի ծեր կնոջ մասին, ով  անվերջ  որոնում էր  մանուկ Քրիստոսին։ Հեքիաթի վերջին տարբերակի նախաբանում հարց է ուղղվում. «Դուք բոլորդ էլ գիտեք Սանտա Կլաուսին, իսկ երբևէ լսե՞լ եք Տատիկի մասին»։

28 էջանոց գիրքը ընդգրկում է «Տատիկը» երգը, խոսքերի հեղինակ՝ Էդիթ Մ. Թոմաս, երաժշտությունը՝ Մերի Կլեմենտ Սենկսի։

## Ծանոթագրություններ

Կատեգորիա:1960 գրքեր
Կատեգորիա:Անգլերեն գրքեր
Կատեգորիա:Անգլերեն գրականություն
Սագարմատխա (այլ կիրառումներ)

**Սագարմատխա** անվանումը կարող է ունենալ հետևյալ կիրառումները․
* Սագարմատխա, Էվերեստի անվանումը Նեպալի տեղաբնակների կողմից,
* Սագարմատխա, վարչատարածքային միավոր Նեպալում,
* Սագարմատխա, ազգային պարկ Նեպալի արևելքում,
* Սագարմատխա, ռադիո Նեպալում,
* Սագարմատխա, The Appleseed Cast երաժշտական խմբի ալբոմներից։
Գալինա Տեր-Դավթյան

**Գալինա Սուրենի Տեր-Դավթյան** (), հայ հոգեբույժ, նյարդաբույժ։ ՀԽՍՀ վաստակավոր բժիշկ (1983)։

## Կենսագրություն
Գալինա Տեր-Դավթյանը ծնվել է 1923 թվականին Պարսկաստանի Թավրիզ քաղաքում, Պարսկաստանում ԽՍՀՄ դեսպանատան բժիշկ Սուրեն Տեր-Դավթյանի ընտանիքում։ 1931-1934 թվականներին սովորել է դեսպանատանը կից ռուսական դպրոցում։ 1934 թվականին ընտանիքով տեղափոխվել են Երևան։ 1934-1941 թվականներին սովորել է Երևանի Ալեքսանդր Պուշկինի անվան ռուսական դպրոցում, 1941-1946 թվականներին՝ Երևանի բժշկական ինստիտուտի բուժական-կանխարգելողական ֆակուլտետում։ 1946-1947 թվականներին հոգեբույժի մասնագիտություն է ստացել Երևանի բժշկական ինստիտուտի հոգեբուժության ամբիոնում՝ պրոֆեսոր Անդրանիկ Մեհրաբյանի ղեկավարությամբ։ 1947-1953 թվականներին աշխատել է Լենինականի՝ իր իսկ կողմից կազմակերպած հոգեբուժական դիսպանսերում։ 1947-1949 թվականներին 15 մահճակալ ունեցող դիսպանսերը տեղակայվել է մաշկա-վեներական դիսպանսերի կիսանկուղային հարկում և ունեցել մեկ բժիշկ (Գալինա Տեր-Դավթյանը), երկու բուժքույր, չորս սանիտար։ 1950 թվականին դիսպանսերին հատկացվել է Լենինականի Նոր ավան թաղամասում գտնվող պարսպապատ նոր շենք՝ 30 մահճակալով։

1953-1959 թվականներին, թողնելով հոգեբույժի մասնագիտությունը, որպես նյարդաբույժ աշխատել է Լենինականի քաղաքային հիվանդանոցում, ապա՝ զինվորական հոսպիտալում։ 1960 թվականին ընտանիքով տեղափոխվել է Երևան և աշխատանքի անցել ՀԽՍՀ առողջապահության նախարարության չորրորդ գլխավոր վարչության հիվանդանոցի նյարդաբուժական բաժանմունքում՝ որպես վարիչ։ 1965 թվականին մասնագիտացման մեկամսյա դասընթաց է անցել Մոսկվայի ԽՍՀՄ ԱՆ չորրորդ գլխավոր վարչության կենտրոնական կլինիկական հիվանդանոցի նյարդաբուժական բաժանմունքում։

Մահացել է 1984 թվականի մայիսի 9-ին Երևանում։

## Պարգևներ
* «Աշխատանքի վետերան» մեդալ
* Լենինի 100-ամյակին նվիրված մեդալ

## Աղբյուրներ
* Հարություն Մինասյան, 100 հայ հոգեբույժներ, Գիրք Ա, Երևան, 2002։

Կատեգորիա:Հայ բժիշկներ
Կատեգորիա:Հայ հոգեբույժներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:ՀԽՍՀ վաստակավոր բժիշկներ
Կատեգորիա:«Աշխատանքի վետերան» մեդալակիրներ
Նայիմ Սուլեյմանօղլու

**Նայիմ Սուլեյմանօղլու** (, , ), սկզբում բուլղարացի, այնուհետև թուրք ծանրորդ, Օլիմպիական և աշխարհի չեմպիոն։ 1988 թվականի ամառային օլիմպիական խաղերի ժամանակ սահմանել է ռեկորդ՝ պոկում վարժությունում բարձրացնելով 190 կգ (152․5+190=342.5):

## Կենսագրություն
Ծնվել է Բուլղարիայում, ունի թուրքական ծագում, իր մականունը ստացել է  փոքր հասակի պատճառով 1,47 մ (4 Ft 10-): Հանդիսանում է առաջին և միակ ծանրորդը, ով իր անձնական քաշից 2,5 անգամ ավել է բարձրացրել։ Սուլեյմանովը սահմանել է իր առաջին համաշխարհային ռեկորդը 16 տարեկանում, սակայն բաց է թողել իր առաջին հնարավորությունը դառնալու օլիմպիական չեմպիոն 1984 թ, երբ Բուլղարիան միացավ Խորհրդային միությանը։ Այդ ժամանակ Խորհրդային միությունը բոյկոտում է Լոս Անջելեսի օլիմպիական խաղերը, այդ պատճառով նա բաց է թողնում օլիմպիական խաղերին մասնակցելու հնարավորությունը։

## Ծանոթագրություններ

Կատեգորիա:Ազգայնական շարժում կուսակցության քաղաքական գործիչներ
Կատեգորիա:Լյարդի ցիռոզից մահացածներ
Անջելո Բադալամենտի

**Անջելո Բադալամենտի** (, ), ամերիկացի դաշնակահար և կինոկոմպոզիտոր։ Հայտնի է, որպես ֆիլմերի երաժշտությունների հեղինակ։ Նա գրել է ավելի քան 70 ֆիլմերի և հեռուստասերիալների երաժշտություն։

## Կենսագրություն

Ծնվել է Բրուքլինում 1937 թվականի մարտի 22-ին։ Մայրը՝ Սիցիլիայից է, հայրը՝ Իտալիայից։ Մանկուց հետաքրքրվում էր օպերայով և դասական երաժշտությամբ։ Սովորել է Իստանիայի և Մենհենթենյան երաժշտական դպրոցներում։ Լինչեմի հետ համագործակցությունը սկսել է այն բանից հետո, երբ նրան վարձեցին որպես Իզաբելլա Ռոսսելլինի երգի ուսուցիչ՝ «Կապույտ Թավիշ» ֆիլմի նկարահանման համար։ Ռոսսելլինին այդ ֆիլմում պետք է երգեր «Ծովահարսի երգը» ()`գրված Թիմ Բակլիի կողմից, բայց Լինչը չկարողացավ թույլտվություն վերցնել այդ երգը ֆիլմում կատարելու համար։ Այսպիսով Լինչը և Բադալամենտին միացան, որպեսզի նոր երգ գրեն ֆիլմի համար, որը ստացավ «Սիրո գաղտնիքը» վերնագիրը (): Երգի խոսքերի հեղինակը Լինչն էր, իսկ երաժշտությանը՝ Բեդալամենտին։ Այդ ֆիլմում Լինչի խնդրանքով Բադալամենտին նաև խաղաց դեր, որպես ակումբի դաշնակահար։ Ահա այսպես սկսվեց կոմպոզիտորի և ռեժիսորի նրա ստեղծագործական ուղին։

## Ֆիլմագրություն

## Դերասանական աշխատանք

Միակ դերասանական աշխատանքը դարձավ Լուիդջի Կաստելյանի դերը՝ «Մալհոլլանդ դրայվ» ֆիլմում։ Կատարել է նաև հատուկենտ դերեր՝ «Ուղիղ եթեր» հեռուստասերիալում և «Կապույտ թավիշ» ֆիլմում, որպես դաշնակահար։

## Տես նաև
* Էնիո Մորիկոնե
## Ծանոթագրություններ

## Արտաքին հղումներ
* Պաշտոնական կայք Анджело Бадаламенти 
* Էջ Анджело Бадаламенти на Myspace
* 
* Анджело Бадаламенти и Дэвид Линч

Կատեգորիա:Ամերիկացի կոմպոզիտորներ
Կատեգորիա:Ամերիկացի դաշնակահարներ
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի կինոկոմպոզիտորներ
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի երաժիշտներ
Fragile (երգ)

**«Fragile»** (հայ. Փխրուն), բրիտանցի ռոք երաժիշտ Սթինգի չորրորդ սինգլը «*...Nothing Like the Sun*» ալբոմից։

Ձայնագրվել են նաև երգի իսպաներեն և պորտուգալերեն տարբերակները՝ համապատասխանաբար «Fragilidad» և «Fragil» անուններով, որոնք թողարկվել են Սթինգի «*…Nada como el sol*» մինի ալբոմի կազմում։ Իսպաներեն տարբերակը դուրս է եկել նաև «I’m So Happy I Can’t Stop Crying» սինգլի Բ կողմում։

Երգը նվիրվել է Բեն Լինդերին՝ ամերիկացի ինժեներին, ով սպանվել է 1987 թվականին Նիկարագուայում հիդրոէներգետիկ նախագծի վրա աշխատելու ժամանակ։ «Fragile»-ի ստուդիական տարբերակը «Fields of Gold»-ի հետ միասին դարձել է Սթինգի այցեքարտային երգերից մեկը։

## Երգի մասին
* Երգը մտել է «The Panama Deception» փաստագրական ֆիլմի սաունդթրեքի մեջ։ Այդ ֆիլմը 1989 թվականին ԱՄՆ-ի՝ Պանամա ներխուժման մասին է, 1992-ին ուշադրության է արժանացել Օսկար մրցանակաբաշխության կողմից։
* «Fragile»-ի կատարմամբ Սթինգը սկսել է իր «*...All This Time*» համերգը;
* Երգը հնչում է «Ջամփ Սթրիթ, 21» սերիալի չորրորդ եթերաշրջանի վերջին դրվագներում։
* Երգը հնչել է «Կենդանի ծով» ֆիլմի սաունդթրեքում։
* Կատարվել է 2002 թվականի Ձմեռային Օլիմպիական խաղերի բացմանը։
* Համերգներից մեկի ժամանակ Սթինգն այս երգը կատարել է Սթիվի Ուանդերի հետ։
* 2014-ին կատարել է Փոլ Սայմոնի հետ «Paul Simon & Sting On Stage Together» համատեղ համերգային շրջագայության ժամանակ։

## Ծանոթագրություններ

## Արտաքին հղումներ
* Երգի բառերը  MetroLyrics-քւմ
* 

Կատեգորիա:1988 սինգլներ
Կատեգորիա:Սթինգի երգեր
Անչափահաս

**Անչափահաս**, որոշակի տարիքից ցածր անձ (սովորաբար մեծամասնության տարիքից), որը իրավաբանապես բաժանում է մանկությունը չափահասությունից։ Սովորաբար մեծամասնության տարիքը համարվում է 18-ը։ Անչափահաս եզրը կարող է նաև օգտագործվել մեծամասնության տարիքից անկախ։ Օրինակ՝ ալկոհոլ օգտագործելու նվազագույն տարիքը ԱՄՆ-ում սովորաբար 21-ն է, և դրանից փոքր տարիք ունեցող անձինք երբեմն կոչվում են «անչափահաս» ալկոհոլի վերաբերյալ օրենքի կենտեքստում՝ նույնիսկ եթե 18 տարեկանից մեծ են։

Անչափահաս հասկացությունը շատ իրավասություններում կտրուկ սահմանված չէ։ Քրեական պատասխանատվության, պարտադիր դպրոց չգնալու և պայմանագիր կնքելու նվազագույն տարիքը կարող են տարբեր լինել։

Շատ երկրներում, ներառյալ Ավստրալիա, Հնդկաստան, Ֆիլիպիններ, Բրազիլիա, Խորվաթիա և Կոլումբիա, անչափահասը է համարվում 18 տարին չլրացած անձը։ ԱՄՆ֊ում, որտեղ անչափահասության տարիքը տարբեր նահանգներում տարբերվում է, սովորաբար անչափահաս եզրը վերաբերում է 18 տարին չլրացած անձանց, բայց որոշ նահանգներում կարող է գործածվել որոշակի բնագավառներում (խաղատներում խաղալ, ատրճանակի օգտագործում և ալկոհոլի սպառում) 21 տարեկանից փոքր անձանց սահմանելու համար։ Քրեական արդարադատության համակարգում որոշ տարածքներում «անչափահասություն»֊ը ամբողջապես հաստատուն չէ, քանի որ անչափահաստը կարող է հանցագործության համար դատական քննության և պատժի ենթարկվել։

Ճապոնիայում, Թայվանում և Թաիլանդում անչափահասը 20 տարեկանից փոքր անձն է։ Ըստ Նոր Զելանդիայի օրենքի՝ մեծամասնության տարիքը նույնպես 20-ն է, բայց չափահասների իրավունքների մեծ մասը կիրառվում են ավելի փոքր տարիքի անձանց վրա էլ, օրինակ՝ պայմանագիր կնքել հնարավոր է 15 տարեկանում։

## Ծանոթագրություններ

Կատեգորիա:Իրավունքի ճյուղեր
Կատեգորիա:Մանկություն
Կոլմանսկոպ

**Կոլմանսկոպ** ( ), քաղաք-ուրվական Նամիբիայում, որը գտնվում է Նամիբ անապատում՝ Լյուդերիցից և Ատլանտյան ափից 10 կմ հեռավորության վրա։
մինի|Նամականիշներ գերմանական Հարավ-արևմտյան Աֆրիկայի համար Կոլմասնկոպ 1912 կնիքով

## Պատմություն
1908 թվականին Զաքարիս Լևալը, որն այն ժամանակ երկաթգծի աշխատող էր, ավազի մեջ ադամանդի փոքրիկ հատիկներ հայտնաբերեց։ Հայտնաբերվածը հանձնվեց Օգոստոս Շտաուխին։ Նա ենթադրեց, որ հովտի երկայնքով որտեղ հայնտաբերվեցին ադամանդները, քամին ավազը բերում է Օրանժ գետի մոտակայքից Նամիբ անապատից դեպի հյուսիս։ Հենց այնտեղ փոքրիկ ադամանդները գետը քշում է օվկիանոս և ապա ալեծոփությամբ ափ է տեղափոխվում ավազի հետ մեկտեղ։

Մի քանի տարի անց քաղաքում մեծ տներ, դպրոցներ, հիվանդանոցներ և մարզադաշտ կառուցվեց։ Իսկ ևս մի քանի տարի անց քաղաքը վերածվեց գերմանական օրինակելի քաղաքի։ Սակայն ադամանդի պաշարներն արագ սպառվեցին։ Ինչպես նաև պարզվեց, որ քաղաքում դժվար է ապրել. ջուր չկա, մրրկահողմեր։ Մի քանի տարուց բնակիչները լքեցին քաղաքը։

Այդ օրից Կոլմանսկոպն այդպես էլ կանգնած է լքված վիճակում անապատի կենտրոնում։ Տների մեծ մասն  գրեթե լրիվությամբ ծածկված են ավազով։ Թեպետ նամիբիացիները վերջին տասնամյակներում վերականգնեցին որոշ շենքեր, փորձում են քաղաք-թանգարանը լավ վիճակում պահել և էքսկուրսիաներ են կազմակերպում այստեղ։

## Ծանոթագրություններ

## Գրականություն
* Noli, Gino: *Desert Diamonds*. Gino Noli, Plettenberg Bay 2010, ISBN 978-0-620-40680-2.

## Արտաքին հղումներ
* Կոլմանսկոպի լուսանկարների հավաքածու 2012

Կատեգորիա:1908 թվականին հիմնադրված բնակավայրեր
Կատեգորիա:Նամիբիայի քաղաքներ
Կատեգորիա:Ուրվական քաղաքներ
Խոմայի զարմանալի արկածները

**«Խոմայի զարմանալի արկածները»**՝ «Քրիստմաս Ֆիլմզ» ստուդիայի մուլտիպլիկացիոն սերիալ։ Նկարահանվում է 2005 թվականին, տվյալ պահին նկարահանվել է 13 սերիա։

## Սյուժե
Սերիալը նկարահանվել է Ալբերտ Իվանովի` Խոմայի մասին ստեղծագործությունների հիման վրա։ Ամեն անգամ Խոման և նրա ընկեր Գետնասկյուռը ընկնում են տարբեր արկածների մեջ, որոնցից միշտ կարողանում են ելք գտնել շնորհիվ իրենց ընկերության։

## Կերպարներ
**Խոմա**՝ ալարկոտ համստեր, կհորինի ամեն անհնարին բան, որպեսզի ոչ մի բան չանի։ Սիրում է վիրավորել իր ընկերոջը՝ Գետնասկյուռին։ Հնչյունավորում է Սերգեյ Բելոգոլովցևը։

**Գետնասկյուռ**՝ միամիտ, աշխատասեր կենդանի։ Հաճախ է հայտնվում խայտառակ վիճակներում Խոմայի պատճառով։ Հնչյունավորում է Պավել Կաբանովը։

Սերիալում հայտնվում են նաև երկրորդական կերպարներ՝ Արջը, Գայլը, Աղվեսը, Սկյուռը և ուրիշներ։

## Սերիաների ցանկ
# Ինչպես Խոման և Գետնասկյուռը դարձան անբաժան
# Ինչպես Խոման գտավ իր փոսը
# Ինչպես Խոման փրկեց աստղին
# Ինչպես Խոման ձուկ բռնեց
# Ինչպես ընկերները բուժեցին Խոմային
# Ինչպես Խոման պատմեց վախենալու պատմություններ
# Ինչպես Խոման Գետնասկյուռին գնեց
# Ինչպես Խոման Նապաստակին վազել սովորեցրեց
# Ինչպես Խոման Նոր տարին նշեց
# Ինչպես Խոման քոթոթի հետ խաղաց

## Ֆիլմի վրա աշխատել են
* Սցենարի հեղինակ՝ Ալբերտ Իվանով
* Ռեժիսոր՝ Վլադիմիր Տարասով, Ալեքսեյ Շտիխին, Դիմիտրի Սեմյոնովա, Բորիս Տուզանովիչ
* Կոմպոզիտոր՝ Անդրեյ Դերժավին
* Պրոդյուսեր՝ Ելիզավետա Բաբախինա

## Ծանոթագրություններ

## Արտաքին հղումներ
* Как друзья Хому лечили. Аниматор.ру
* Как Хома Суслика покупал. Аниматор.ру

Կատեգորիա:Ռուսական մուլտֆիլմեր
Ումե-սաամերեն

**Ումե-սաամերեն**, սաամյան լեզու, նախկինում տարածված է եղել Շվեդիայում և Նորվեգիայում։ Համարվում է մեռնող լեզու, մնացել են միայն 10 լեզվակիր, որոնք ապրում են Շվեդիայի Արյեպլուգ և Արվիդսյաուր համայնքներում։

## Գրություն
Ումե-սաամերենը սաամյան այն չորս լեզուներից մեկն է, որոնք չունեն պաշտոնական ընդունված գրություն, թեպետ համարվում է առաջիններից մեկը, որով սկսել են գրել։ 1755 թվականին ումե-սաամերենով հրատարակվել է Նոր կտակարանը, իսկ առաջին սաամյան Աստվածաշունչը հրատարալվել է ումե-սաամերենով 1811 թվականին։

## Լեզվաբանական բնութագիր
### Հնչյունաբանություն
#### Աստիճանական հերթագայություն
Ի տարբերություն հարևան հարավսաամերենի՝ ումե-սաամերենում կա աստիճական հերթագայություն։ Ի տարբերություն ավելի հյուսիսային սաամյան լեզուների՝ այն տեղի է ունենում սահմանափակ՝ միայն երկար ձայնավորներից և երկբարբառներց հետո։ Բաղաձայնները, որոնք հաջորդում են կարճ ձայնավորներին, չեն մասնակցում հերթագայությանը։

#### Ումլաութ
Կարևոր դեր է խաղում ումլաութը։ Շեշտակիր վանկում ձայնավորը (որպես կանոն՝ առաջին վանկի) փոփոխության է ենթարկվում /i/ և /u/ ազդեցությամբ հաջորդ վանկում.

### Ձևաբանություն
#### Ժխտական բայեր
Ումե-սաամերենում, ինչպես ֆիններենում, այլ սաամյան լեզուներում և էստոներենում, գոյություն ունեն ժխտական բայեր։ Դրանք խոնարհվում են եղանակներով (սահմանական, հրամայական և ըղձական), դեմքերով (առաջին, երկրորդ և երրորդ) և թվերով (եզակի, երկակի և հոգնակի)։

## Նմուշ

## Ծանոթագրություններ

## Գրականություն
* Sammallahti, Pekka (1998). The Saami languages. An Introduction. Kárášjoka: Davvi Girji.
* Schlachter, Wolfgang (1958): Wörterbuch des Waldlappendialekts von Malå und Texte zur Ethnographie. Helsinki: Suomalais-Ugrilainen Seura.

## Արտաքին հղումներ
* 

Կատեգորիա:Մեռնող լեզուներ
Կատեգորիա:Նորվեգիայի լեզուներ
Կատեգորիա:Շվեդիայի լեզուներ
Կատեգորիա:Սաամյան լեզուներ
Ռագնար Կվամ

**Ռագնար Կվամ կրտսեր** (, ), նորվեգացի լրագրող և գրող։

## Կենսագրություն
Օսլոյի համալսարանն ավարտելուց հետո ստացել է պատմաբանի աստիճան և ընդունվել է աշխատելու «Դագբլադետ» թերթում՝ որպես միջազգային տեսաբան։ Հրատարակել է մի շարք գրքեր 1970-ական թվականներին, որոնք նվիրված էին Եվրոպական տնտեսական ընկերության և Նորվեգիայի տնտեսական ու ժողովրդագրական խնդիրներին։ 1987 թվականին կատարել է շուրջերկրյա ճանապարհորդություն, որը տևել է մինչև 1997 թվականը, որի արդյունքում թողարկել է մի քանի գիրք և երեք ֆիլմ։ Ճանապարհորդության վերջին փուլն իրականացրել է կնոջ՝ լրագրող Սիդսել Վոլդի (ծնվել է 1959 թվականին) հետ, որից մեկ որդի ունի։

Շուրջերկրյա ճանապարհորդությունից վերադառնալով՝ անդրադարձել է կենսագրական ժանրին։ 1997 թվականին լույս է ընծայել Յալմար Յուհանսենի կենսագրությունը «Երրորդ մարդ» վերնագրով, որում անձնական նամակների և օրագրերի հիման վրա ցույց է տվել, որ բևեռային հետախուզության մեջ ներդրումներով նա չի զիջում Նանսենին և Ամունդսենին, որոնց սկզբում ենթակա էր նա։ Հաջորդ՝ «Պատիժ» գրքում Կվամը ներկայացրել է կոմպոզիտոր Ուլե Բուլի եղբոր՝ նկարիչ Քնուդ Բուլի կենսագրությունը, որին Մեծ Բրիտանիայում մեղադրում են կեղծ դրամներ պատրաստելու մեջ և տաժանակրության ուղարկում Ավստրալիա։ 2000 թվականի «Մեծ քառյակ» գրքում Կվամը համեմատել է չորս մեծ բևեռախույզներին՝ Նանսենին, Ամունդսենին, Սկոտին և Շեքլտոնին։

2005 թվականին հրատարակել է Թուր Հեյերդալի երեք հատորանոց մանրամասն կենսագրությունը։ Ավարտին է հասցրել 2013 թվականին, առաջին երկու հատորները նաև թարգմանվել են ռուսերեն։ Կվամի մնացած աշխատաքները դեռևս չեն թարգմանվել։

## Աշխատություններ
* *Den billige arbeidskraften*. Fremmedarbeidere i Norge og EEC — Pax 1971.
* *DNA mot splittelse*. Da venstrefløyen ble ekskludert og SF stiftet — Cappelen 1973
* *De farlige jobbene* (Medforfatter Fritz Nilsen) — Pax 1975
* *Oppbrudd*. Beretningen om en lang sjøreise med Northern Quest — Scanbok 1990
* *Havet har meg nå* — Scanbok 1992
* *Jakten* — (Medforfatter Ola Thune) — Gyldendal 1993
* *En sjøreise til Sibir* — Gyldendal 1996
* *Den tredje mann. Beretningen om Hjalmar Johansen* — Gyldendal 1997
* *Straffen* — Gyldendal 1999
* *De fire store* — Gyldendal 2000
* *I hodet på en seiler* — Gyldendal 2001
* *Thor Heyerdahl .Mannen og havet*. Bind I. — (2005)
* *Thor Heyerdahl. Mannen og verden* Bind II — (2008)
* *Intet er så rommelig som havet* Illustrert av Didrik Hvoslef-Eide (2009)
* *Thor Heyerdahl. Mannen og mytene* Bind III — (2013)

## Ծանոթագրություններ

## Արտաքին հղումներ
* Գրողի կայքը

Կատեգորիա:Նորվեգացի լրագրողներ
Կատեգորիա:Նորվեգացի գրողներ
Կատեգորիա:Օսլոյի համալսարանի շրջանավարտներ
Կատեգորիա:Նորվեգացի կենսագիրներ
Հեռահաղորդակցությունը Նորվեգիայում

**Նորվեգիայի հեռահաղորդակցությունը** գտնվում է բավականին զարգացած մակարդակի վրա և համարվում է աշխարհի առաջատարներից մեկը։

## Հեռախոս

Նորվեգիայի 4,9 միլիոն բնակչության պայմաններում երկրում առկա է բջջային հեռախոսակապի շուրջ 4,7 միլիոն բաժանորդ։ Ի տարբերություն բջջային հեռախոսակապի բաժանորդների անընդհատ աճի՝ ստացիոնար հեռախոսակապի բաժանորդների քանակը նվազել է և կազմում է 2 միլիոն։

Նորվեգիայի հեռախոսային կոդը «47» է։ Բոլոր հեռախոսային համարները կազմված են ութ թվից, ընդորում, երկրի յուրաքանչյուր ֆյուլքե (մարզ) ունի իր կոդը, որոնք հեռախոսահամարների առաջին, երբեմն էլ առաջին երկու թվերն են։ Ժամանակակից բջջային հեռախոսահամարները սկսվում են 4, 58 և 59 թվերով։

## Ռադիո և հեռուստատեսություն

Նորվեգիայի հեռարձակող ընկերություն (NRK) հանդիսանում է երկրի խոշորագույն հեռուստառադիոհաղորդակցության ընկերությունը։ NRK-ի ենթակայության ներքո գործում են երեք ռադիոկայաններ՝ NRK P1 (ընդհանուր թեմատիկա), NRK P2 (մշակութակրթական թեմատիկա), NRK P3 (երաժշտական ռեդիոկայան երիտասարդների համար)։ Երկրում գործում է նաև համացանցային Ordentlig Radio ռադիոկայանը։ NRK-ի ենթակայության ներքո գործում են չորս պետական հեռուստաալիքներ՝ NRK1 (գլխավոր հեռուստաալիք), NRK2 (գիտա-հանրամատչելի և փաստավավերագրական ֆիլմեր), NRK3 (երիտասարդական հեռուստաալիք) և NRK Super (երեխաների համար նախատեսված հեռուստաալիք)։

Երկրում հեռուստառադիոհաղորդակցությունը իրականացվում է նաև սաամերեն լեզվով։ Խուլ և համար քաղաքացիների համար գործում է NRK1 Tegnspråk հատուկ հեռուստաալիքը։ Նորվեգիայում հեռարձակվում են նաև մասնավոր հեռուստաալիքներ, որոնցից են TV 2-ը, TVNorge-ը և Viasat 4-ը։

## Համացանց

Նորվեգիան հանդիսանում է առաջին ոչ անգլախոս երկիրը, որտեղ սկսե է գործել համացանցը։ 1971 թվականին Նորվեգիայի սեյսմիկ հետազոտությունների ինստիտուտը (NORSAR) «ARPANET» համակարգչային կապի միջոցով Հելերում միացավ ամերիկյան SDAC սեյսմիկ կենտրոնի հետ։ Այդ նախագծի նպատակն էր միջուկային զենքի չտարածման պայմանագրի կետերի կատարման վերահսկումը ԽՍՀՄ-ի նկատմամբ։

2006 թվականին Նորվեգիայում համացանցից օգտվողների քանակը կազմել է երկրի բնակչության 79%-ը, իսկ 2012 թվականին հասել 95%-ի։

Նորվեգիայում գրանցված է վերին մակարդակի «.no» ազգային դոմենը։ Գործում է նաև տեղական համացանցային տրաֆիկի փոխանցման «NIX» կենտրոնը, որը տեղակայված է մայրաքաղաք Օսլոյում։

## Ծանոթագրություններ

Կատեգորիա:Կապը Նորվեգիայում
Cup of China 2006

**Cup of China 2006**, 2006-2007 թվականներին կայացած գեղասահքի միջազգային առաջնություն, (գրան պրի)։ Կազմակերպիչները եղել են Չինաստանի գեղասահքի ասոցիացիայի անդամները։ Առաջնությունը տեղի է ունեցել 2006 թվականի նոյեմբերի 11-ին, Նանկանի օլիմպիական մարզահամալիրում։

## Արդյունքներ
### Տղամարդկանց

### Կանանց

### Զույգեր

### Պարեր սառույցի վրա

## Արտաքին հղումներ
Cup of China 

Կատեգորիա:Cup of China ըստ տարվա
Տելենոր

**Տելենոր** (), նորվեգական հեռահաղորդակցային ընկերություն։ Հանդիսանում է Նորվեգիայի ամենախոշոր ընկերությունը, բջջային հեռախոսակապի միջազգային շուկայի առաջատար ներդրողներից։ Գլխավոր շտաբը տեղակայված է Նորվեգիայի Ակերսհուս ֆյուլքեի Բերում կոմունայի Ֆորնեբու շրջանում (մայրաքաղաք Օսլոյի մոտ)։

## Պատմություն
Ընկերությունը հիմնադրվել է 1855 թվականին Telegrafverket անունով և մատուցել է հեռագրական ծառայություններ։ 1966 թվականին ընկերությունը թողարկում է ձեռքի կոմպլեկտացիայով բջջային հեռախոսակապի ծառայություններ։ 1981 թվականին այն փոխարինում է ավտոմատ հեռախոսային կապով  *([[Nordic Mobile Telephone|NMT]])*: Այդ քայլով Նորվեգիան դառնում է Եվրոպայում ավտոմատ հեռախոսային կապի անցած առաջին երկիրը։ 1993 թվականից սկսել է զարգացնել GSMկապը։ 2004 թվականին շահագործման է հանձնվել 3G (UMTS) ցանցը։

2000 թվականի հոկտեմբերին ընկերությունը մասամբ սեփականաշնորհվում է և ֆոնդային բորսաներում ստանում է լիստինգ։

## Սեփականատերեր և ղեկավարություն
Տելենորը հանրային կազմակերպություն է, որի հիմնական բաժնետերը Նորվեգիայի կառավարությունն է, որը տնօրինում է բաժնետոմսերի 54 %-ը։ Ընկերության բաժնետոմսերը վաճառվում են Օսլոյի և ՆԱՍԴԱՔ ֆոնդային բորսաներում։ 2006 թվականի դեկտեմբերի 6-ին շուկայական կապիտալիզացիան կազմել է $22,8 միլիարդ։

Ընկերության տնօրենների խորհրդի ներկայացուցիչն է Տորլեֆ Էնգերը *(Thorleif Enger)*, իսկ գործադիր տնօրենը՝ Յոն Ֆրեդրիկ Բաքսոսը *(Jon Fredrik Baksaas)*:

## Գործունեություն
Ընկերության հիմնական բիզնես գործունեությունը հանդիսանում է բջջային հեռախոսակապի ծառայություններ մատուցելը։ Տելենորը ղեկավարում է բջջային օպերատորներ Նորվեգիայում, Բուլղարիայում, Շվեդիայում, Դանիայում *(Telenor Denmark)*, Հունգարիայում, Սերբիայում, Չերնոգորիայում, Մալազիայում *(DiGi.Com)*, Բանգլադեշում *(GrameenPhone)*, Պակիստանում, Հնդկաստանում, Թալիանդում։ 2004 թվականի տվյալների համաձայն Տելենորի դուստր ընկերությունները ունեցել են 22,1 միլիոն բաժանորդ։

Բջջային կապի ծառայություններ մատուցելուն զուգահեռ Տելենորը զբաղվում է նաև սկանդինավյան երկրներում հեռուստահեռարձակման և համացանցային ծառայություններ մատուցելով։

Ընկերության աշխատակիցների ընդհանուր թվաքականը 21,8 հազար մարդ է։ Ընկերության 2008 թվականի եկամուտը աճել է 5,1 %-ով  և կազմել €11,23 միլիարդ, զուտ շահույթը նվազել է 21,6 %-ով և կազմել €1,73 միլիարդ։

## Միջազգային ակտիվներ
thumb|245px|<sub>Տելեկոր ընկերության 2009թ.-ի գործունեության աշխարհագրությունը</sub>
thumb|245px|<sub>Տելեկոր Շվեդիա ընկերության գլխավոր գրասենյակը Ստոկոհոլմում</sub>

## Հետաքրքիր փաստեր
1994 թվականին Յոն Սթեֆենսոն ֆոն Թեչները (*Jon Stephenson von Tetzchner*) և Գեիր Իվարսյոյը (*Geir Ivarsøy*), հանդիսանալով Տելեվարկետ (ներկայիս Տելենոր) ընկերության աշխատակիցներ, ստեղծել են Օպերա դիտարկիչը։

## Ծանոթագրություններ

## Աղբյուրներ
* Report from the Board of Directors 2014.
* Telenor readying mobile money with Yoma in Myanmar.
* Triton says sells Sweden's Bravida to Bain Capital.
* Pryser, Tore (1999) Norsk Historie 1814-1860, volume four of Norsk historie. Det Norske Samlaget, Oslo ISBN 82-521-5184-1.

## Արտաքին հղումներ
* Տելենորի պաշտոնական կայք: *(բազմալեզու)*

Կատեգորիա:Նորվեգական ընկերություններ
Կատեգորիա:Նորվեգիայի հեռահաղորդակցական ընկերություններ
Կատեգորիա:Կապը Նորվեգիայում
Քաղաք-ուրվական

[մինի|[Կոլմանսկոպ, Նամիբիա]]
**Քաղաք-ուրվական**, **լքված բնակավայր** (), մի շարք աշխարհագրական օբյեկտներ, նախկին բնակավայրեր, որոնք լքվում են բնակիչների կողմից տարբեր պատճառներով. տնտեսական ակտիվության անկման, պատերազմների, ցեղասպանության, բնական և տեխնոլոգիական աղետների և այլ գործոնների պատճառով, որոնք անհարմար և անհնար են դարձնում մարդկանց բնակությունը տվյալ տարածքում։
[մինի|[Կրակո, Իտալիա]]
[մինի|[Խնձորեսկ, Հայաստան Սյունիք ]]
Ի տարբերություն անհետացած քաղաքների, լքված քաղաքները երբեմն պահպանում են իրենց արտաքին տեսքը. շենքերը և օբյեկտի ենթակառուցվածքը գտնվում են ճիշտ այն նույն ժամանակահատվածին համապատասխան, երբ լքվել էր քաղաքը։ Նման, հարաբերականորեն պահպանված քաղաքների համար հաճախ կիրառվում է քաղաք-ուրվական տերմինը։

Նման քաղաքների շարքին է դասվում Կոլմանսկոպն, որը յուր ժամանակ բարգավաճող քաղաք էր Նամիբիայում, Նամիբ անապատում, սակայն աշխարհագրական ոչ բարենպաստ պայմանների պատճառով այն լքվեց։

Կրակո (Իտալիա) լքվել էր սողանքների պատճառով 1963 թվականին։ Հենց այստեղ էին նկարահանվել այնպիսի ֆիլմեր, ինչպես Մել Գիբսոնի «Քրիստոսի չարչարանքները» (2003) և Մարկ Ֆոսթերի «Գթասրտության քվանտը»։

## Ծանոթագրություններ

## Գրականություն
* 
* 
* 
* 

## Արտաքին հղումներ
* Աշխարհի քաղաք-ուրվականների քարտեզը 
* Լքված քաղաքներին նվիրված կայքէջ
* Լքված քաղաքների և քաղաք-ուրվականների լուսանկարներ 
* Կանադական և ամերիկյան լքված քաղաքների քարտեզ 
* Օնտարիոյի լքված քաղաքները 
* Լքված բնակելի քաղաքների Մեծ Բրիտանիայում 
* Քաղաք-ուրվականների ցանկ 
* 25 ամենահայտնի քաղաք-ուրվականները 
* Աշխարհի քաղաք-ուրվականները 

Կատեգորիա:Լքված բնակավայրեր

Կատեգորիա:Պատմական մարզեր
Կատեգորիա:Քաղաքաշինություն
Հեռախոսակապը Նորվեգիայում

**Նորվեգիայի հեռախոսակապի ոլորտ**, համարվում է աշխարհի ամենազարգացածներից, որտեղ գործունեություն իրականացնող ընկերություններից շատերը նաև հանդիսանում են ակտիվ դերակատարներ ոլորտի համաշխարհային շուկայում։

Նորվեգիայի 4,9 միլիոն բնակչության պայմաններում երկրում առկա է բջջային հեռախոսակապի շուրջ 4,7 միլիոն բաժանորդ։ Ի տարբերություն բջջային հեռախոսակապի բաժանորդների անընդհատ աճի՝ ստացիոնար հեռախոսակապի բաժանորդների քանակը նվազել է և կազմում է 2 միլիոն։

Նորվեգիայի հեռախոսային կոդը «47» է։ Բոլոր հեռախոսային համարները կազմված են ութ թվից, ընդ որում, երկրի յուրաքանչյուր ֆյուլքե (մարզ) ունի իր կոդը, որոնք հեռախոսահամարների առաջին, երբեմն էլ առաջին երկու թվերն են։ Ժամանակակից բջջային հեռախոսահամարները սկսվում են 4, 58 և 59 թվերով։

## Տելենոր
thumb|մինի|150px|Տելենոր ընկերության տարբերանշանը

Տելենորը նորվեգական հեռահաղորդակցային ընկերություն է։ Հանդիսանում է Նորվեգիայի ամենախոշոր ընկերությունը, բջջային հեռախոսակապի միջազգային շուկայի առաջատար ներդրողներից։ Գլխավոր շտաբը տեղակայված է Նորվեգիայի Ակերսհուս ֆյուլքեի Բերում կոմունայի Ֆորնեբու շրջանում (մայրաքաղաք Օսլոյի մոտ)։

## Ծանոթագրություններ

Կատեգորիա:Հեռախոսակապը Նորվեգիայում
Նորվեգիայի փոստային ինդեքսներ

thumb|Նորվեգիայի փոստային դրոշը
**Նորվեգիայի փոստային ինդեքսը** իրենից ներկայացնում է չորս թվից կազմված կոդեր, որոնք օգտագործվում են Նորվեգիայի փոստային ծառայության կողմից որպես փոստային նամակների և ծանրոցների ընդունման կամ ուղարկման կոդավորված հասցեներ։

## Պատմություն և նկարագիր
1968 թվականի մարտի 18-ից Նորվեգիան օգտագործում է չորս թվից կազմված փոստային ինդեքսներ *(postnummersystemet)*: Յուրաքանչյուր տարի Նորվեգիայի փոստային ծառայությունը *(Posten Norge)* ներդրում է որոշակի նորարարություններ։ 1999 թվականին երկրի փոստային ինդեքսում կատարվում են էական փոփոխություններ։

Ինդեքսային կոդերը սկսվում են «00»-ով և մեծանում են՝ ըստ մայրաքաղաք Օսլոյից ունեցած համայնքների հեռավորության։ Ինդեկսացիայի ամենաբարձր թվերը Ֆինմարք կոմսությանն է՝ 95—99: Ամենափոքր փոստային ինդեքսը Օսլոյինն է՝ «0001», ամենամեծը՝ Բոցֆյորդինը՝ «9991»:

## Փոստային ինդեքսները ըստ կոմսությունների
Փոստային ինդեքսի առաջին երկու թիվը ցույց են տալիս ինդեքսացիայի ենթարկվող տարածքի աշխարհագրական դիրքը։

## Աղբյուրներ
* Նորվեգիայի փոստային ընկերության պաշտոնական կայք:
* Postnummerregioner, PDF.
* Electronic Postcode Directory. 
* Почтовые индексы стран мира.

Կատեգորիա:Նորվեգիայի փոստ
Էմիլ Սթանգ Կրտսեր

**Էմիլ Սթանգ Կրտսեր** (, ),  նորվեգացի քաղաքական գործիչ, իրավաբան, դատավոր։

## Կենսագրություն
Ծնվել է Նորվեգիայի վարչապետ և Պահպանողական կուսակցության նախագահ Էմիլ Սթանգի ընտանիքում։ Հանդիսանում է անկախ Նորվեգիայի առաջին վարչապետ Ֆրեդերիկ Սթանգ ծոռը։

1905 թվականին ստացել է իրավագիտության թեկնածուի աստիճան։ 1911 թվականից աշխատել է Քրիստիանիաում որպես իրավաբան։ Նույն թվականին անդամագրվել է Նորվեգիայի աշխատավորական կուսակցություն և 1918 թվականին ընտրվել կուսակցության փոխնախագահ։

1917-ից 1928 թվականները հանդիսացել է Քրիստիանիայի քաղաքային խորհրդի անդամ։

1919 թվականին որպես պատվիրակ գործուղվել է Մոսկվա՝ մասնակցելու Կոմունիստական ինտերնացիոնալի առաջին հավաքին։ Քյուրե Գրեպայի մահից հետո 1922-1923 թվականներին կատարել է Աշխատավորական կուսակցության նախագահի պարտականույթունները։ 1923 թվականին մասնակցել է Նորվեգիայի կոմունիստական կուսակցության ստեղծման աշխատանքներին՝ դառնալով վերջինիս կենտրոնական կոմիտեի անդամ։

1928 թվականին լքում է Կոմունիստական կուսակցությունը և սկսում զբաղվել իրավաբանական աշխատանքով։ 1937 թվականին նշանակվում է Ներվոգիայի վերին ատյանի դատարանի դատավոր։

Նորվեգիայի գերմանական օկուպացիայի առաջին տարում ձերբակալվել է; Սկզբնական շրջանում պահվել է Օսլոյի բանտում, այնուհետև տեղափոխվել Գերմանիայում գտնվող Զակսենհաուզենի համակենտրոնացման ճամբար։

1946 - 1952 թվականներին զբաղեցրել է Նորվեգիայի վերին ատյանի դատարանի գլխավոր դատավորի պաշտոնը։

## Ծանոթագրություններ

## Աղբյուրներ
*  Friis, Jakob; Hegna, Trond, eds. (1936). "Stang, Emil".
*  Hegna, Trond (1934). "Komintern". In Friis, Jakob; Hegna, Trond. 
*  Bratberg, Terje. "Stang – yngre haldenslekt". Store norske leksikon.

Կատեգորիա:Նորվեգացի դատավորներ
Կատեգորիա:Նորվեգիայի քաղաքական գործիչներ
Կատեգորիա:Նորվեգացի իրավաբաններ
Կատեգորիա:Սեպտեմբերի 22 ծնունդներ
Կատեգորիա:1882 ծնունդներ
Կատեգորիա:Դեկտեմբերի 21 մահեր
Կատեգորիա:1964 մահեր
Տելեֆոբիա

**Հեռախոսից ֆոբիա** (**տելեֆոնոֆոբիա**, **տելեֆոբիա**), դժկամություն կամ ֆոբիա հեռախոսով զանգեր կատարելուց կամ զանգ ընդունելուց։ Համարվում է սոցիալական ֆոբիայի կամ սոցիալական անհանգստության տեսակ։ Համեմատելի է լոգոֆոբիայի հետ․ երկուսն էլ առաջանում են շփվելու վախից, և կապված են քննադատվելու, մեղադրվելու կամ հիմար թվալու վախերի հետ։ 1993 թվականի տվյալներով Մեծ Բրիտանիայում տելեֆոբիա ունի մոտ 2.5 միլիոն մարդ։

«Հեռախոսից վախ» եզրը վերաբերում է տելեֆոբիայի ավելի ցածր մակարդակի, երբ մարդիկ անհանգստություն են զգում հեռախոս օգտագործելիս, բայց ավելի քիչ աստիճանի, քան իրական ֆոբիան է։ Տելեֆոբիայով տառապող անձինք կարող են դեմ դիմաց շփման ժամանակ խնդիր չունենալ։

## Ազդեցություն
Հեռախոսը կարևոր է և՛ շրջապատի հետ կապվելու, և՛ կարևոր ու օգտակար ծառայություններ ստանալու համար։ Որպես արդյունք, այս ֆոբիայն դառնում է սթրեսի մեծ գործոն և ազդեցություն է ունենում կյանքի, աշխատանքի և սոցիալական հարաբերությունների վրա։ Տելեֆոբիա ունեցողները խուսափում են շատ գործունեություններից, ինչպես օրինակ՝ պլանավորված իրադարձություններ և տեղեկության ճշտում։ Լարում է առաջանում աշխատավայրում, քանի որ հեռախոսը կարիերայի վրա կարող է մեծ ազդեցություն ունենալ։

## Տես նաև
*Ֆոբիաների ցանկ
*Նոմոֆոբիա
*Կակազություն

## Ծանոթագրություններ

Կատեգորիա:Բանավոր հաղորդակցություն
Կատեգորիա:Հեռահաղորդակցություն
Կատեգորիա:Ֆոբիաներ
Էմիլ Սթանգ Ավագ

**Էմիլ Սթանգ Ավագ** (, ),  նորվեգացի պետական գործիչ, Նորվեգիայի վարչապետ (3 անգամ), իրավաբան, Նորվեգիայի պահպանողական կուսակցության առաջնորդ։

Անկախ Նորվեգիայի առաջին վարչապետ Ֆրեդերիկ Սթանգի որդին։

1858 թվականին դարձել է իրավագիտության թեկնածու, իսկ 1861 թվականին բացել է սեփական իրավաբանական գրասենյակ։ Այդ ժամանակից ի վեր նա խմբագրել է «*Ugeblad for Lovkyndighed*» պարբերականը, իսկ 1871 թվականից 1907 թվականներին՝ «*Norsk Retstidende*» պարբերականը (բացառությամբ վարչապետի պաշտոնը զբաղեցնելու տարիների)։

1882 թվականին ընտրվելում է Ստորտինգի անդամ։ 1884 թվականից դարձել է Պահպպանողական կուսակցության առաջնորդ։ Այդ պաշտոնը նա զբաղեցրել է մինչև 1889 թվականը, այնուհետև 1891-1893 և 1896-1899 թվականներին։

Երեք անգամ դարձել է Նորվեգիայի վարչապետ։ Վարչապետական աթոռը զբաղեցրել է 1889-1891 թվականներին և 1893-1895 թվականներին, իսկ 1889-1891 թվականներին եղել է Ստորտինգի նախագահ։

thumb|ձախից|250px|Էմիլ Սթանգը իր ղեկավարած կառավարության նախարարների հետ <br/> <sub>''ձախից աջ, 1-ին շարքի 3-րդը''</sub>
1889 թվականին վարչապետ Յուհան Սվերդրուպի կառավարության անկումից հետո Սթանգը դառնում է պահպանողական կառավարության ղեկավար։ Նրա որդեգրած քաղաքականությունը առիթ է ստեղծում բազմաթիվ ընդդիմախոսներ ունենալուն։ 1891 թվականին Սթանգը ստիպված է լինում հրաժարական տալ՝ դառնալով Քրիստիանիայի *(ներկայումս՝ Օսլո)* բարձրագույն դատարանի խորհրդական։ 1893 թվականի գարնանը Էմիլ Սթանգը նշանակվում է նախարար-նախագահ, որպեսզի Շվեդիայի հետ միության վերաբերյալ բանակցություններ վարի։ Սակայն 1895 թվականին հրաժարակն է տալիս, քանի որ Ստորտինգի ընտրություններում իր քաղաքական ուժը քաղաքական հաջողություն չի գրանցում։ Հրաժարականից հետո Սթանգը սկսում է աշխատել որպես Բորգարթինգի և Ագդերայի դատարանի նախագահության անդամ։ 1901 թվականին աշխատանքի է ընդունվում Նորվեգիայի բարձրագույն դատարանում։ 1994 թվականին անցնում է թոշակի։

Էմիլ Սթանգը մահացել է 1912 թվականի հուլիսի 4-ին Օսլոյում։ Գերեզմանը գտնվում էՕսլոյի գերեզմանատանը։

## Ծանոթագրություններ

## Աղբյուրներ
* Family genealogy.
* Paul Thyness. "Emil Stang – 2, Jurist, Politiker".
* "Emil Stang, Biografier 1905-1945". 

Կատեգորիա:Նորվեգիայի վարչապետներ
Կատեգորիա:Նորվեգացի իրավաբաններ
Կատեգորիա:Հուլիսի 4 մահեր
Կատեգորիա:1912 մահեր
Կատեգորիա:Հունիսի 14 ծնունդներ
Կատեգորիա:1834 ծնունդներ
Կատեգորիա:Նորվեգիայի պետական գործիչներ
Կատեգորիա:Նորվեգիայի քաղաքական գործիչներ
Կատեգորիա:Նորվեգացի դատավորներ
King ov Hell

**King ov Hell** (հաճախ կրճատվում է մինչև *King*; իրական անունը՝ *Թոմ Կատո Վիսնես* ()), նորվեգացի երաժիշտ, առավել հայտնի է որպես Gorgoroth բլեք մետալ խմբի նախկին բաս կիթառահար, Abbath խմբի բաս կիթառահար (2015 թվականից)։

## Gorgoroth
King ov Hell-ը դարձավ Gorgoroth-ի բասիսիտը 1999 թվականին՝ Incipit Satan ալբոմի ձայնագրման աշխատանքներից կարճ ժամանակ առաջ։ Նա Twilight of the Idols ալբոմի ստեղծագործությունների մեծամասնության, իսկ Ad Majorem Sathanas Gloriam-ի բոլոր կոմպոզիցիաների հեղինակն է (վերջին ալբոմը ներկայացված էր նորվեգական գլխավոր մրցանակաբաշխության՝ Spellemannprisen-ի «մետալ» կատեգորիայում). 2007 թվականի հոկտեմբերին Gorgoroth-ը պառակտվում է, և Քինգի ու վոկալիստ Գաալի և խմբի կիթառահար Ինֆերնուսի մեջ վեճ է սկսվում խմբի անվան ու ապրանքային նշանի իրավունքների համար։ Վերջնական վճիռը կայացվում է Ինֆերնուսի օգտին որից հետո Գաալն ու Քինգ օֆ Հելլը հայտարարում են God Seed խմբի հիմնադրման մասին։

## Այլ նախագծեր
Քինգը խմբի հիմնադրման օրվանից (2002 թվական) նվագում էր Audrey Horne հարդ ռոք խմբում, որի կիթառահարը Արվե Իսդալն էր՝ Enslaved-ից, բայց լքում է խումբը 2007 թվականին։ 2005-ին No Hay Banda ալբոմն արժանանում է նորվեգական գլխավոր երաժշտական մրցանակաբաշխության՝ Spellemannprisen-ի մրցանակը՝ որպես տարվա լավագույն մետալ ալբոմ։

T.C. King կեղծանվանբ նվագում է Immortal-ի կիթառահար Աբատի հիմնադրած խմբում։ Gorgoroth-ի նախկին հարվածայինահար Կվիտրաֆնի հետ Քինգը ստեղծել է Jotunspor բլեք մետալ պրոյեկտը։ Միակ ալբոմը՝ Gleipnirs Smeder, թողարկվել է 2006 թվականին։ Նա նաև ելույթներ է ունենում Sagh դում մետալ խմբում։ 2015 թվականին միանում է Immortal-ի նախկին առաջնորդ Աբաթի սոլո նախագծին։ 2016 թվականին ծումբը թողարկում է Abbath դեբյուտային ալբոմը։

2008 թվականի մարտին հայտարարվում է, որ King ov Hell-ը կլինի շբեդական Shining բլեք մետալ խմբի VI Klagopsalmer ալբոմի (թողարկվել է նույն թվականի սեպտեմբերին)ձայնագրման սեսիոն երաժիշտներից։

2000-2001 թվականներին Քինգը բաս կիթառ էր նվագում Clububba դրամ-ն-բեյս պրոյեկտում, որի կազմում էին նաև Enslaved-ի ու Malignant Eternal-ի որոշ երաժիշտներ։

## Սկավառակագրություն

## Ծանոթագրություններ

## Արտաքին հղումներ
* Պաշտոնական MySpace God Seed
* King ov Hell MySpace-ում
* Sahg Official Site 
* I Official Site 
* Jotunspor Official MySpace

Կատեգորիա:Բլեք-մետալ երաժիշտներ
Կատեգորիա:Նորվեգացի երաժիշտներ
Կատեգորիա:Նորվեգացի կոմպոզիտորներ
Ռիչարդ Բարթոն

**Ռիչարդ Բարթոն** (, ի ծնե՝ **Ռիչարդ Ուոլթեր Ջենքինս**, ), բրիտանացի դերասան, «Օսկարի» յոթակի նոմինանտ, ինչպես նաև «Ոսկե գլոբուս», «Գրեմմի», «Թոնի» և «BAFTA» մրցանակների դափնեկիր։ Իր ճանաչվածության գագաթնակետում՝ 1960-ական թվականներին, Բարթոնը համարվում էր ամենաշատ վարձատրվող դերասաններից մեկը Հոլիվուդում։ Հասարակական գիտակցության մեջ նա մինչ օրս սերտորեն կապված է իր երկրորդ կնոջ՝ Էլիզաբեթ Թեյլորի հետ, որի հետ բուռն հարաբերությունները թերթերի առաջին էջերից չէին իջնում։

2002 թվականին BBC-ի կողմից անցկացրած հարցման արդյունքներով ճանաչվել է պատմության 100 լավագույն բրիտանացիներից մեկը։

## Կենսագրություն
Ռիչարդ Բարթոնը ծնվել է 1925 թվականին, Անգլիայի Պոնտրհիդֆեն քաղաքում (Հարավային Ուելս), տասներեք երեխաներից բաղկացած ածխահատի ընտանիքում։ Օքսֆորդի համալսարանում սովորելիս Բարթոնին հայտնաբերում է անգլիացի դրամատուրգ Էմիլին Ուիլյամսը, որը և խորհուրդ է տալիս նրան իր ուժերը փորձել թատրոնում։ Շեքսպիրյան մի քանի բեմադրություններում հանդես գալուց հետո, Բարթոնը մեկնում է զինվորական ծառայության և որպես օդաչու մասնակցում Համաշխարհային երկրորդ պատերազմին։ 1952 թվականին Միացյալ Նահանգներում նկարահանվում է ռեժիսորներ Հենրի Կոստերի «Իմ զարմուհի Ռաշելը» (1952), Ռոբերտ Ուայզի «Անապատի մկները» (1953), Ռիչարդ Տորպի «Ամեն ինչով օժտված աղջիկը» (1954), Թոնի Ռիչարդսոնի «Վայրագ անձնակազմները» (1959),Կեն Անակինի «Ամենաերկար օրը» (1962), Պիտեր Գլենվիլի «Բեքեր» (1963), Ջոն Հյուսթոնի «Իգուանայի գիշերը» (1964), Մայք Նիկոլսի «Ով է վախենում Վիրջինիա Վուլֆից» (1966), Ստենլի Դոնենի «Աստիճան» (1969), Քրիստիան Մարկոնի «Սենդի» (1970), Կարլո Կոտիի «Վերջավորությունը» (1972), Պիտեր Ուստինովի «Համերսմիթը չքվել է » (1972), Էդուարդ Դմիտրիկի «Կապտամորուսը» (1973), Ստիպե Դելիչի «Հինգերորդ հարձակումը» (1973), Վիտորիո Դե Սիկայի «Շրջագայությունը» (1974), Տերենս Յանգի «Ջեկպոտ» (1975) և այլ կինոնկարներում։

### Անձնական կյանք
Բարթոնն ամուսնացած է եղել հինգ անգամ, երկու անգամ սուպերաստղ Էլիզաբեթ Թեյլորի հետ (1964-1974 թթ., 1975-1976 թթ.), որի հետ խաղացել է տասնմեկ ֆիլմում, ներառյալ՝ հանրահայտ պատմական բլոքբասթեր «Կլեոպատրան» (1963): Այդ հարաբերությունների զարգացման մասին 2013 թվականին նկարահանվել է «Բարթոն և Թեյլոր» / «Burton and Taylor» (Մեծ Բրիտանիա, ռեժիսոր՝ Ռիչարդ Լեքսթոն / Richard Laxton) հեռուստատեսային ֆիլմը։ 1967 թվականին ամուսին դերասանները հիմնեցին իրենց սեփական ստուդիան և էկրանավորեցին «Օսմոս» կինոնկարը։

Բացի Թեյլորից՝ Բարթոնն ամուսնացած է եղել. 
* դերասանուհի Սիբիլ Ուիլյամսի հետ (1949-1963 թթ., ունեցել են երկու դուստր՝ Քեյթ Բարթոն և Ջեսիկա),
* մոդել Սյուզան Հանթի հետ (1976-1982 թթ.),
* դիմահարդար Սալի Հեյի հետ (1983 թ.-մինչ մահ)։

## Ծանոթագրություններ

## Արտաքին հղումներ
* Official Richard Burton Website

Կատեգորիա:20-րդ դարի աթեիստներ
Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:BAFTA մրցանակի դափնեկիրներ
Կատեգորիա:«Գրեմմի» մրցանակի դափնեկիրներ
Կատեգորիա:«Թոնի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Անձինք նամականիշերի վրա
Կատեգորիա:Բրիտանացի դերասաններ
Կատեգորիա:Բրիտանացի կինոդերասաններ
Կատեգորիա:Բրիտանացի կինոպրոդյուսերներ
Կատեգորիա:Բրիտանացի կինոռեժիսորներ
Կատեգորիա:Բրիտանացի հեռուստատեսային դերասաններ
Կատեգորիա:Թատրոնի դերասաններ
Կատեգորիա:Օքսֆորդի համալսարանի շրջանավարտներ
Ֆրեդերիկ Սթանգ

**Ֆրեդերիկ Սթանգ** (, ), նորվեգացի իրավաբան,  պետական պաշտոնյա և քաղաքական գործիչ, անկախ Նորվեգիայի առաջին վարչապետ։

Ֆրեդերիկ Սթանգը եղել է իր ժամանակի Նորվեգիայի քաղաքականության շարժիչ ուժը։ 19-րդ դարի միջնամասում եղել է Նորվեգիայի տնտեսության զարգացման պատասխանատուն։ Սթանգի պայքարը իշխանության ձևավորման պահպանման համար հանգեցրեց նրա նրա կյանքի վերջին տարիների կատաղի քաղաքական պայքարների և որոշակիորեն ստվեր գցեց երկրի զարգացման հարցում նրա կատարած մեծ ներդրման վրա։

Ընդհուպ մինչև 1930-ական թվականները Սթանգին Նորվեգիայում անվանում էին պարզապես Ֆրեդերիկ նրա նկատմամբ ունեցած հարգանքից ելնելով։

16 տարեկանում Սթանգը ընդունվում է իրավաբանական ֆակուլտետ և ավարտում այն 20 տարեկանում։ 22 տարեկանում նա սկսում է աշխատել Ֆրեդրիկի թագավորական համալսարանում որպես իրավագիտության դասախոս։ Այդ ընթացքում նա հրապարակում է Նորվեգիայի սահմանադրության նախնական տեքստը։ 1834 թվականը Սթանը տեղափոխվում է մասնավոր աշխատանքի, որտեղ իրեն դրսևորում է որպես դատական իրավաբան։

Կարճ ժամանակով Քրիստիանիայի քաղաքապետի պաշտոնը զբաղեցնելուց հետո՝ 1861 թվականին Սթանը պաշտոն է ստանում Նորվեգիայի կառավարությունում։ Նրա իշխանության ժամանակաշրջանը բնորոշվում է նորվեգական խորհրդարանում, ինչպես նաև Նորվեգիայի ու Շվեդիայի իշխանությունների միջև բազմաթիվ հակասությունների պատճառ է դառնում։

1865 թվականին Ֆրեդերիկ Սթանգը հիմնում է Նորվեգական կարմիր խաչը։ 1870 թվականին ընտրվում է Շվեդիայի թագավորական գիտությունների ակադեմիայի անդամ։ 
 
Ֆրեդերիկ Սթանը մահացել է 1884 թվականին Բերումում։

Նրա որդին՝ Էմիլ Սթանգ ավագը և թոռը՝ Էմիլ Սթանգ կրտսերը Նորվեգիայի քաղաքական-հասարակական կյանքում մեծ դերակատարություն են ունեցել։ Ավագ Սթանգը եղել է Նորվեգիայի վարչապետ, կուսակցական, քաղաքական, հասարակական գործիչ, դատական համակարգի ներկայացուցիչ, իսկ ծոռը՝ կուսակցական, քաղաքական, հասարակական գործիչ և դատական համակարգի ներկայացուցիչ։

## Ծանոթագրություններ

## Աղբյուրներ
* Seip, Jens Arup: Et regime foran undergangen. Oslo: Johan Grundt Tanum, 1945.
* Svare, Bjarne: Frederik Stang. Oslo: Aschehoug, 1939–1950.

Կատեգորիա:Նորվեգիայի վարչապետներ
Կատեգորիա:Նորվեգացի իրավաբաններ
Կատեգորիա:Նորվեգիայի քաղաքական գործիչներ
Կատեգորիա:Շվեդիայի գիտությունների թագավորական ակադեմիայի անդամներ
Վասիլ Ապրիլով

**Վասիլ Ապրիլով** (, 21 հուլիսի, 1789, Գաբրովո – 2 հոկտեմբերի, 1847, Գալաց), բուլղարացի լուսավորական, մեկենաս, հայրենասեր, Բուլղարիայի ազգային վերածննդի գլխավոր գործիչներից մեկը։

## Կենսագրություն
Վասիլ Ապրիլովը ծնվել է 1789 թվականի հուլիսի 21-ին կենտրոնական Բուլղարիայի (որն այն ժամանակ գտնվում էր Օսմանյան կայսրության տիրապետության տակ) Գաբրովո քաղաքում, առևտրականի ընտանիքում։ Նախնական կրթությունն ստացել է Կրոնշտադտում (Ավստրիա), ապա մի որոշ ժամանակ բժշկություն է սովորել Վիեննայի համալսարանում։ 1811 թվականից իր եղբոր հետ աշխատել է Օդեսայում։

Ծանոթանալով Յուրի Վենելինի «*Նախկին ու ներկայիս բուլղարացիները*» (Древните и сегашните българи, Մոսկվա, 1829) գրքին՝ Վասիլ Ապրիլովն սկսել է ուսումնասիրել իր հայրենակիցների ճակատագիրը։ Նա մտերմացել է Յուրի Վենելինի հետ, ում խրախուսմամբ էլ գլխավորել է բուլղարացի հայրենասերներին՝ իր կյանքը նվիրելով բուլղարական ժողովրդի կրթական ու մշակութային զարգացմանը։

Վասիլ Ապրիլովը գրել և Ուկրաինայում հրատարակել է մի քանի գրքեր («*Болгарски книжницы, или на кое Словенско племя принадлежи Кириловска-та азбука*»; «*Денница новоболгарского образования*» և այլն), որ նրան ճանաչում են բերել։

Օդեսայում ստեղծվել է բուլղարացիներին հովանավորող միություն, որ հրատարակել է մի քանի դասագրքեր, որ կազմել էր Նեոֆիտ Ռիլսկի աբեղան, ով Բուլղարիայում բացել էր տասներկու դպրոց (Գաբրովոյում բացված առաջին դպրոցի օրինակով) և դրանք պահելու համար հավաքել շուրջ 60 հազար ռուբլի։

Վասիլ Ապրիլովը մահացել է 1847 թվականի հոկտեմբերի 2-ին Ռումինիայի Գալաց քաղաքում, երբ Բուլղարիայից գնում էր Օդեսա։ Նա հուղարկավորվել է Գալացում, սակայն հետագայում վերաթաղվել է Գաբրովոյի դպրոցի բակում, որը կրում է նրա անունը և վերակառուցվել է Ապրիլովի՝ այդ նպատակով ժառանգված գումարով։ 1935 թվականին դպրոցի շենքի դիմաց տեղադրվել է Վասիլ Ապրիլովի հուշարձանը։

## Մատենագրություն
* Болгарские книжники, или какому славянскому племени собственно принадлежит кирилловская азбука? Одесса, 1841.
* Българските книжници, или на кое словенско племе собственно принадлежи кирилловската азбука? Одесса, 1841.
* Денница ново-болгарскаго образования. Одесса, 1841
* Болгарския граммоты собранныя, переведенныя на русский язык и объясненная. Одесса, 1845
* Мисли за сегашното балгарско учение. Одесса, 1847.
* Събрани съчинения (ред. Арнаудов, М.). С., 1940.
* Съчинения (съст. и ред. Петко Тотев). С., Изд. Български писател, 1968, (Библ. Възрожденска книжнина).

## Ծանոթագրություններ

## Գրականություն
* 
* 
* Налбанова Е. Васил Априлов. Време и съвременници. – Одеса : Optimum, 2004. – 170 с.
* 
* 
* 
* «*История болгар*» (издана на русском языке (перевод Ф. К. Бруна и В. Н. Палаузова) душеприказчиками Априлова, который оставил некоторую сумму на издание этого труда)

## Արտաքին հղումներ
* ''«Васил Априлов»'' 

Կատեգորիա:Բուլղարացի լուսավորականներ
Կատեգորիա:Բուլղարացի հրապարակախոսներ
8P/Թատլ

**8P/Թատլ** (նույնպես անվանվում է **Թատլի գիսաստղ** կամ **Գիսաստղ Թատլ**), պարբերական գիսաստղ է։ Համաձայն դասական նշանակման հանդիսանում է Յուպիտերի ընտանիքի գիսաստղ 20 տարուց պակաս ուղեծրային պարբերությամբ, սակայն չի համապատասխանում այժմ ընդունված դասակարգման չափանիշներին (2 Յուպիտեր]]
Պատկեր:2007-1203 8ptuttle fal martinez-vcastro IMG 1823.jpg|Թատլի գիսաստղը 2007 թվականի դեկտեմբերի 3-ին լուսանկարված Լագունա լեռից, Քալիֆոռնիա
Պատկեր:07-1230 8PTuttle+M33 martinez vcastro IMG 1913.JPG|M33 գալակտիկայից մոտ 1,2 աստիճան հեռավորության վրա 2007 թվականի դեկտեմբերի 30-ին


## Ծանոթագրություններ

## Արտաքին հղումներ
* Orbital simulation from JPL (Java) / Horizons Ephemeris
* 8P/Tuttle – Seiichi Yoshida @ aerith.net
* 8P at Kronk's Cometography
* 8P/Tuttle time sequence 
* Comet Tuttle Seen To Be Returning 
* Comet 8P/Tuttle. Canary Islands, Tenerife. 06.01.2008 
* NASA Orbital Diagram

Կատեգորիա:1858 թվականին հայտնաբերված աստղագիտական մարմիններ
Կատեգորիա:2008 թվականի գիսաստղեր
Կատեգորիա:Գիսաստղեր
Կատեգորիա:Պարբերական գիսաստղեր
Cup of China 2007

«**Cup of China**», 2007 թվականի գեղասահքի առաջնություն (գրան պրի)։ Առաջնությունը տեղի է ունեցել Չինաստանի Հարբին քաղաքում, 2007 թվականի նոյեմբերի 11-ին Հարբինի միջազգային սպորտդահլիճում։ Առաջնության կազմակերպիչները Չինաստանի գեղասահքի ասոցիացիայի անդամներն են։

Առաջնությունը կայացել է տղամարդկանց, ապա կանանց միջև, զույգերի և անհատական պար սառույցի վրա։

## Արդյունքներ
### Տղամարդկանց

### Կանանց

### Զույգեր

### Պարեր

## Արտաքին հղումներ
* Официальный сайт 
* Результаты на сайте ИСУ 

Կատեգորիա:Cup of China ըստ տարվա